Document ID: 31989R1970

ΚΑΝΟΝΙΣΜΟΣ (ΕΟΚ) αριθ. 1970/89 ΤΟΥ ΣΥΜΒΟΥΛΙΟΥ της 13ης Μαρτίου 1989 για την εφαρμογή της απόφασης αριθ. 6/88 της Μεικτής Επιτροπής ΕΟΚ-Σουηδίας που προσαρμόζει τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας, καθώς και ορισμένες άλλες συμφωνίες που έχουν συναφθεί σχετικά μεταξύ της Ευρωπαϊκής Οικονομικής Κοινότητας και του Βασιλείου της Σουηδίας κατόπιν της εισαγωγής του εναρμονισμένου συστήματος περιγραφής και κωδικοποίησης των εμπορευμάτων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Κοινότητα υπέγραψε συμφωνία με το Βασίλειο της Σουηδίας στις 22 Ιουλίου 1972 (1), η οποία άρχισε να ισχύει την 1η Ιανουαρίου 1973-
ότι, δυνάμει του άρθρου 12α της εν λόγω συμφωνίας, η Μεικτή Επιτροπή εξέδωσε την απόφαση αριθ. 6/88 που προσαρμόζει τη συμφωνία, το πρόσθετο πρωτόκολλο καθώς και ορισμένες συμφωνίες υπό μορφή ανταλλαγής επιστολών κατόπιν της εισαγωγής του εναρμονισμένου συστήματος περιγραφής και κωδικοποίησης των εμπορευμάτων-
ότι συντρέχει λόγος να τεθεί σε εφαρμογή η απόφαση αυτή στην Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση αριθ. 6/88 της Μεικτής Επιτροπής ΕΟΚ-Σουηδίας εφαρμόζεται στην Κοινότητα.
Το κείμενο της απόφασης αυτής επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 1989.

Labels: 1
3
6
18
15